**תרגיל להיכרות עם כלי "מסלול התועלות של קהילת השקפה"**

**למאמר אודות הכלי:** <https://hashkafa.macam.ac.il/wenger_trayner_value/>

ישיבה במעגל עד 10 משתתפים בקבוצה. בכל קבוצה מנחה לתרגיל הבקיאה בכלי התועלות.

|  |  |  |
| --- | --- | --- |
| חלק | תיאור | הערות ועזרים |
| כתיבה אישית  (10 ד') | חשבי על הקהילה שלך, או אם את מנחה קהילה שאת מנחה, וכתבי את ה'סיפור שלה'. אם את לא מנחה או מובילה כרגע קהילה, חשבי על קהילה שהיית חלק ממנה או שהנחית בעבר (רצוי הקרוב).  [זמן כתיבה]  השלמת כתיבה – בדקי רגע שהתייחסת בסיפור לנקודות הבאות, ואם לא, קחי עוד רגע להשלים:   * תחושות שמאפיינות את חברי הקהילה ביחס לחברותם בקהילה ולעשייה בקהילה * הנושא בו הקהילה עוסקת וכיצד למדתם אותו * דברים שעשיתם בכיתה בעקבות הלמידה | כתיבה במחברת |
| הצגת כלי התועלות (10 ד') | * למה לעסוק בתועלות הקהילה, מה הערך שכלי כזה יכול להביא לנו כמובילות ומנחות? * בקישור ל genially מופיעה דוגמה למסלול הנחייה של קהילה. <https://view.genial.ly/60d090fc0a57d3100c622cc0> |  |
| עיבוד בשלשות  (15 ד') | * אחד המשתתפים מקריא את סיפור הקהילה שלו * השניים האחרים מנסים לאתר תועלות (אפשר להשתמש בשאלות עזר, בעמוד הבא) * דנים בקצרה בתועלת שזיהו, מחליטים על סיווג, כותבים במשפט אחד תיאור ועדות לתועלת על כרטיסיות בצבעים שונים לכל תועלת. * [אם יש זמן] חשיבה משותפת - מה היה עוזר לי לקדם את הקהילה בראי התועלות? | * דף עזר לזיהוי תועלות * כרטיסיות צבעוניות לרישום תועלות |
| פריסת הכרטיסיות והתרשמות (10 ד') | * מפזרים את הכרטיסיות במרכז המעגל בקבוצה של קלפים לפי סוגי התועלות שעל כל כרטיס. * מסתובבים בין הכרטיסיות (אפשר גם במעגלים סמוכים אחרים) וקוראים, חוזרים למעגל לדיון. |  |
| עיבוד בקבוצות בהנחיית מנחה בכל מעגל | 1. **עיבוד של ההתנסות האישית**    * איפה היו התלבטויות באיתור וסיווג התועלות? למשל, לזהות תועלות בתוך הסיפור, להגדיר את סוג התועלת, להפריד בין תועלות?    * מה חידש לך התהליך? האם עזר להבין משהו על הקהילה? על ההובלה שלך? 2. **הסתכלות על מכלול הכרטיסיות** – האם מזהים דפוס/משהו מעניין? איפה ריכוז התועלות ולמה? האם יש תועלות שהמעבר ביניהן מאתגר יותר? אילו ולמה? איזה מידע חסר לכן על מנת להבין טוב יותר את הפיזור? 3. **חשיבה** **על השימוש בכלי** –    * כיצד הכלי יכול לתרום לקידום הקהילה שלי/ מורים מובילים בהנחייתי?    * מה ואיך נוכל לעשות כדי לקדם את ההבנה והשימוש בכלי התועלות?      1. מתי מתאים לעסוק בנושא?      2. כיצד לעסוק בנושא? (מה קבוצתי ומה אישי לאורך תהליך הלמידה של המובילות, עקרונות - מתמשך, דיאלוגי וכד') 4. **נקודות להעמקה** (ככל שהזמן יתיר וככל שהנושאים יעלו מתוך הדיון) –    * היבט של הערכה, שימוש לצורך למידה מול הערכה    * סוגיות של התקדמות – היתקעות, האצת התהליך (סימון וי), לינאריות/היררכיה    * מה מהווה תועלת ברמה המהותית (מה זה באמת ללמוד, מה זה באמת ליישם)    * מה קורה כשמגיעים לתועלת הממומשת? לאן ממשיכים |  |
| סיכום במליאה  (10 דקות) | * רגע לחשיבה – איזו תועלת הדיון הזה הביא לך? * איסוף כמה התייחסויות מהמשתתפים * שיתוף בכמה תובנות מתוך הכרטיסיות |  |
| כלים ועזרים נוספים | * טבלת "פרקטיקות מקדמות" לכלי התועלות: טבלה מסייע לזיהוי שלב התועלות ולדרכים להעמקת הלמידה בכל שלב. <https://hashkafa.macam.ac.il/wp-content/uploads/2021/06/%D7%A4%D7%A8%D7%A7%D7%98%D7%99%D7%A7%D7%95%D7%AA-%D7%9E%D7%A7%D7%93%D7%9E%D7%95%D7%AA-%D7%9C%D7%9B%D7%9C%D7%99-%D7%94%D7%AA%D7%95%D7%A2%D7%9C%D7%95%D7%AA-6-2021.pdf> * כרטיסיות להדפסה ומילוי במהלך התרגיל: <https://hashkafa.macam.ac.il/wp-content/uploads/2021/10/כרטיסיות-לכלי-התועלות.pdf> |  |

**זיהוי תועלות – נקודות לתשומת לב**

בזמן החלוקה לשלשות והקראת סיפור הקהילה ל-2 המשתתפים הנוספים, חפש קצות חוט המרמזים על התועלות:

תועלת מיידית: חברי הקהילה...

* מזהים נושא/אתגר משותף שמעסיק אותם
* משתפים בדילמות וקשיים
* מבטאים רגשות חיוביים הקשורים לחברותם בקהילה

תועלת פוטנציאלית: חברי הקהילה...

* מקדישים זמן לדיון בייצוגים ובעדויות המשקפים את הסוגיה
* נעזרים בידע חיצוני רלבנטי כדי להרחיב ולהעמיק את הלמידה
* מגבשים תובנות בעקבות הדיון
* מביעים שביעות רצון מהלמידה

תועלת יישומית: חברי הקהילה...

* מתרגמים תובנות למסקנות מעשיות
* מקבלים החלטות מעשיות לביצוע
* מתנסים באופן רחב ביישום שינויים בהוראה בכיתות
* מתעדים את היישום

תועלת ממומשת: חברי הקהילה...

* דנים ביישום ומעריכים את ההשפעות שלו
* דנים בדרכים להמשך שיפור, בהסתכלות ארוכת טווח
* מצביעים על השפעת השינויים בהוראה על התלמידים והלמידה

תועלת מערכתית:

* מורים שאינם חברי קהילה מיישמים תובנות ופרקטיקות שפותחו בקהילה
* צוותים נוספים בבית הספר משתמשים במתודות למידה מהפרקטיקה
* מוקמות בבית הספר קהילות נוספות